– ელემენტარული ჰიგიენა, სწორი კვების რეჟიმი, ხშირ-ხშირად და პატარა ულუფებად. თუ ადამიანს კუჭი აწუხებს, რეფლუქსი აქვს, რეკომენდებულია დიეტა – ისეთი საკვების მიღება, რაც არ გააღიზიანებს კუჭის ლორწოვან გარსს, თორემ როგორიცაა შეფუთული სიარული, ცივის არმიღება – ასეთ რამეებს არ ვკრძალავ. პირიქით, ლორწოვანი გარსი უნდა მიეჩვიოს ამ ყველაფერს, რა თქმა უნდა, თუ ამისთვის მზად არის და იტანს. ჯანმრთელი ხმის გარანტი მაინც ხმის სწორად დატვირთვაა. ეს ეხება არა მხოლოდ მომღერლებს, არამედ ყველა იმ ადამიანს, ვინც ყოველდღიურად იყენებს ხმას. სწორად საუბარი, სიმღერა, სწორი სუნთქვა – ეს ყველაფერი საჭიროა და რაც მთავარია, ისწავლება.